
ROMÂNIA

JUDEŢUL TIMIŞ

MUNICIPIUL TIMIŞOARA

DIRECȚIA PATRIMONIU 

Nr.SC2022-29466/24.11.2022
RAPORT DE SPECIALITATE

Privind schimbarea destinației imobilului  compus din construcții și teren situat în Timișoara, Flacăra nr. 63, înscris în CF . 400832 Ghiroda , CF vechi nr 1121, top nr. 1208/b/2/136  în care a funcționat Școala Gimnazială nr. 4 și transmiterea acestuia în administrarea Direcției de Asistență Socială a Municipiului Timișoara
         
 Având în vedere Referatul de aprobare cu nr Nr.SC2022-29466/24.11.2022 al Primarului Municipiului Timişoara şi proiectul de  hotărâre privind  schimbarea destinației imobilului  compus din construcții și teren situat în Timișoara, Flacăra nr. 63, înscris în CF . 400832 Ghiroda , CF vechi nr 1121, top nr. 1208/b/2/136  în care a funcționat Școala Gimnazială nr. 4 și transmiterea acestuia în administrarea Direcției de Asistență Socială a Municipiului Timișoara
     
 Facem următoarele precizări:

            Terenurile și clădirile în care se desfășoară activitatea unităților de învățământ  preuniversitar de stat fac parte din domeniul public local şi sunt administrate de către consiliile locale, fiind înregistrate în evidența contabilă  a mijloacelor fixe a Municipiului Timișoara. 

            Școala gimnazială nr. 4, este arondată la Scoala gimnazială  nr. 1 cu personalitate juridică având  sediul în Timișoara  str. Comănești  nr. 3 
            Baza materială  constând în clădiri și teren, aferentă  Scolii  gimnaziale nr. 4  se compune din:
 Clădire si teren în  str. Flacăra nr. 63  în care nu se mai desfășoară   activitate educațională  din anul 2010 și nu mai este necesară procesului de învățământ conform adresei cu nr. 357/08.11.2022  a Scolii gimnaziale  nr. 1.

Clădire și teren  str.Verne Jules, nr.64,  unde  se desfăsoară activitate educațională 

Clădire și teren str. Jokai Mor  nr. 29 unde  nu  se  mai desfășoară activitate educațională  dar pentru care se intenționează mutarea Gradiniței  PP nr.5

          Prin adresa cu nr.19499/03.11.2022 înregistrată la Municipiul Timișoara sub nr.SC2022-27493/03.11.2022 completată  cu adresa nr.19865/09.11.2022 înregistrată la Municipiul Timișoara sub nr.SC2022-28532/15.11.2022, Direcția de Asistență Socială a Municipiului Timișoara  a solicitat  transmiterea în administrare  pe o perioadă de minim 10 ani  a  imobilul  din Str. Flacăra nr. 63, în care a funcționat  o parte din activitatea Scolii gimnaziale nr. 4, în vederea  realizarii unui Centru  rezidențial  de îngrijire  și asistență medico-socială pentru persoane vârstnice, bolnavi cronici în fază terminală.

         Finațarea  proiectului  pentru realizarea  acestui  obiectiv  urmează  a fi solicitată  de către DAS TM  și parteneri în cadrul  programului IPA-Interrg România Serbia, cu termen de  depunere cerere de finațare la data 01.02.2023.
          Imobilul din Str. Flacăra nr 63, în care a funcționat o parte din activitatea Scolii gimnaziale nr. 4, poate fi  transmis  în administrarea  Direcției de Asistență Socială a Municipiului Timișoara  doar  după schimbarea  destinației  conform prevederilor art. 112 alin (6) și  alin (6^2) alin din Legea educatiei nationale  nr.1/2011 modificată și completată;
”(6) Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.

(6^2)Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei”.


Având în vedere că  imobilul din str. Flacăra nr.63  nu se mai desfășoară   activitate educațională  de peste trei ani, respectiv din anul 2010, schimbarea destinației  se va face în condițiile art. 112 alin (6) și  alin (6^2) alin din Legea educatiei nationale nr.1/2011 modificată și completată;

  
Pentru schimbarea destinație bazei materiale şi a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale,conform  prevederilor  art.112, alin  (6^2), din Legea educatiei nationale  nr.1/2011 modificată și completată, la nivelul instituției a fost  adoptată Hotărârea de Consiliu Local nr. 236 /20.05.2022  prin care a fost aprobată Procedura  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al Ministrului educaţiei.

     
 Solicitarea Direcției de Asistență Socială a Municipiului Timișoara   fost  analizată  de către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara constituită în baza HCL nr. 171/11.05.2021. Conform   extrasului  din  Procesul  verbal  încheiat în data 18.11.2022   comisia a hotărât:
    
  - Schimbarea destinației pe perioadă  nedeterminată  a imobilului construcție și teren din str. Flacăra nr. 63 din  spațiu pentru învățământ preuniversitar de stat, în spațiu pentru servicii sociale și medicale ale Directiei de Asistență Socială a Municipiului Timișoara;
   
  - Atribuirea imobilului construcție și teren din str Flacăra nr. 63 în administrarea Direcției de Asistență Socială a municipiului Timișoara pe o perioadă de  49 de ani.
    
  În aceste  caz  se impune  adoptarea unei hotărâri de consiliul local  care să aprobe:

             - Schimbarea destinației pe perioadă  nedeterminată  a imobilului construcție și teren situat în Timișoara  str. Flacăra nr. 63, înscris în CF  nr. 400832 Ghiroda, CF vechi nr 1121, top nr. 1208/b/2/136  din  spațiu pentru învățământ preuniversitar de stat, în spațiu pentru serviciile sociale și medicale  ale Directiei de Asistență Socială a Municipiului Timișoara.
           -  Transmiterea  imobilului construcție și teren din situat în Timișoara , str. Flacăra nr. 63  înscris în CF nr.400832 Ghiroda, CF vechi nr 1121, top nr. 1208/b/2/136 din administrarea 
Consiliului Local al municipiului Timișoara  în administrarea Direcției de Asistență Socială a municipiului Timișoara pe o perioadă de  49 de ani pentru  desfășurarea serviciilor sociale și medicale.

    
   După  schimbarea destinației  imobilul din situat în Timișoara , str. Flacăra nr. 63  înscris în CF  nr. 400832 Ghiroda, CF vechi nr 1121, top nr. 1208/b/2/136 se transferă   din evidența mijloacelor fixe  aferente unităților de învățământ  în  evidența mijloacelor fixe  aferente  Compartimentului Spații  cu altă destinație din cadrul Direcției Patrimoniu , în vederea  încheierii  contractului  de administrare.
      
Subliniem faptul că  prezentul raport  a fost fundamentat cu următoarele prevederi legale:
      
 -  Legea nr.1/2011 a educaţiei naţionale, art.112  alin  (6^2)
 - Hotărârea de Consiliul  Local nr. 236 /20.05.2022  prin care a fost aprobată Procedura  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei.

      
 - Ordonanţa de Urgenţă a Guvernului nr. 57/2019 privind codul administrativ- art. 108 lit a) și art 297-301; 
   
  - Codul Civil-  art.867,  868, 869 şi 870
            Având în vedere  cele  expuse mai sus  apreciem că:

   
 Proiectul de hotărâre privind schimbarea destinației imobilului  compus din construcții și teren situat în Timișoara, Flacăra nr. 63, înscris în CF . 400832 Ghiroda , CF vechi nr 1121, top nr. 1208/b/2/136  în care a funcționat Școala Gimnazială nr. 4 și transmiterea acestuia în administrarea Direcției de Asistență Socială a Municipiului Timișoara, îndeplineşte condiţiile pentru a fi supus dezbaterii și aprobării în plenul Consiliului Local al Municipiului Timişoara.

